বাবা তুমি শুনছো? তোমায় বলছি  আমায় আরেকটু বকা দাও বাবা।  আর একবার ধমক দিয়ে বল পড়তে বস।  আরেকটিবার মাথায় হাত দিয়ে বল, ভয় পাস না,  আমি তো আছি তোর পাশে।  একবার বাবা, শুধু আর একবার বল  একবার ভালোবেসে বুকে জড়িয়ে ধর  আমার বুকে আয় খোকা,  দেখবি কোনো কষ্ট নেই।  চোখ বন্ধ করে রাখ, আমি  আছি সবসময়  কোনো ভয় নেই তোর।  একবার এসে বলে যাও আমায়।  একা একা আমি বড় অসহায় আজ  আরেকবার বাবা আমার চোখে ঘুম এনে দাও।  কত দিন ঘুমাইনা, তুমি জানো?  জোনাক দেখলে তোমার কথা মনে পড়ে  জলে ভিজে যায় দু চোখ আমার।  কোথায় তুমি বাবা?  একবার আমার হাত ধরে নিয়ে চল সেই দিনে  ফসলের মাঠে, তোমার পাশে  সবার সাথে পরিচয় করিয়ে দিয়ে বল  এ আমার সন্তান, আমার গর্ব।  আরেকবার বাবা, একবারের জন্য  তোমার বুকে মাথা রাখতে দাও আমায়।    না বাবা, আমি পারবোনা।  তোমার খাটিয়া আমার কাঁধে নিতে পারবোনা।  পারবনা তোমার মুখের উপর কাপড় দিয়ে ঢেকে দিতে।  পারবনা ঐ ঘরে তোমায় মাটিতে শোয়াতে বাবা,  আমায় দিয়ে হবে না, একবারও না।  হে খোদা, তার আগে তুমি আমায় নিয়ে যাও।  আমার বাবা আমার থাক, আমার চোখের সামনে।  তার মুখ দেখে  আমি শুতে চাই ঐ মাটিতে।  বাবা তুমি শুনতে পাচ্ছ আমায়?  তোমার ছেলে কাদঁছে আজ, শুধু তোমার জন্য।  একবারের জন্য এসে বুকে নাও  জড়িয়ে ধরে বল,  ভয় নেই খোকা, আমি আছি তোর পাশে।      (কবিতা ভেবে একে না  নিয়ে, কিছু অগোছালো কথা বলে ধরে নিলে খুশী হব।)      জিয়াউর রনি  ১৭/০৬/২০১১